Pompierii militari au fost solicitați să intervină la o avarie produsă pe o stradă din Ploiești, după ce o conductă de gaze a fost fisurată în urma unor lucrări. La fața locului s-a deplasat o autospecială de la ISU Prahova pentru a asigura perimetrul de siguranță.
O conductă de distribuție gaze a fost fisurată pe strada Mircea cel Bătrân din Ploiești. Totul ar fi avut loc, potrivit primelor date, în timpul unor lucrări executate în zonă.
Inspectoratul pentru Situații de Urgență (ISU) Prahova a anunțat că pompierii militari sunt la fața locului pentru asigurarea perimetrului de siguranță.
„Intervin pompierii militari din cadrul Detașamentului 1 Ploiești cu o autospecială de stingere și un echipaj SMURD”, a precizat ISU Prahova.